Fire medarbejdere fra PPilgaard Auto & Lakcenter er sendt på skadestuen med røgforgiftning, efter der her til formiddag udbrød brand i en malerkabine. Brandvæsenet har siden klokken 10 formiddag arbejdet med at slukke en brand hos autolakeringsværkstedet i Hørdum ved Thisted. Branden opstod i en malerkabine og spredte sig til ventilationsanlægget. - Der har været rimelig pres på herude. Sådan en malerkabine bliver meget hurtig varm, så vi har brugt Hurup Brandstation og folk fra Thisted Brandvæsen til at slukke branden, fortæller indsatsleder, Rasmus Evaldsen fra Nordjyllands Beredskab. Her ved 11-tiden mandag formiddag er branden under fuld kontrol, og brandvæsenet holder nu øje med stedet i lidt tid, før de kører hjem igen.

Opsummering:
Fire medarbejdere fra PPilgaard Auto & Lakcenter i Hørdum ved Thisted sendt på skadestuen med røgforgiftning efter brand.